ସାରା ଦୁନିଆରେ ପ୍ରାୟତଃ ରାଜତନ୍ତ୍ର ବ୍ୟବସ୍ଥା ଅନେକ ଦିନ ପୂର୍ବରୁ ସମାପ୍ତ ହୋଇଯାଇଛି। କିନ୍ତୁ ଆଜି ମଧ୍ୟ ଆଫ୍ରିକାରେ ଏପରି ଏକ ଦେଶ ଅଛି, ଯେଉଁଠାରେ ସଂପୂର୍ଣ୍ଣ ରାଜତନ୍ତ୍ର ବ୍ୟବସ୍ଥା ରହିଛି ଓ ରାଜା କ୍ଷମତାରେ ଅଛନ୍ତି । ଏହି ଦେଶର ନାମ ସ୍ବଜିଲ୍ୟାଣ୍ଡ। କିନ୍ତୁ ୨୦୧୮ ମସିହାରେ, ଦେଶର ସ୍ବାଧୀନତାର ୫୦ ବର୍ଷ ପୂରଣ ହେବା ପରେ, ଏଠାରେ ରାଜା ଦେଶର ନାମକୁ 'କିଙ୍ଗଡମ୍ ଅଫ ଇସୱାତିନି' ଭାବେ ବଦଳାଇ ଦେଇଛନ୍ତି ।
ଇସୱାତିନିର ମୋଟ ଜନସଂଖ୍ୟା ପ୍ରାୟ ୧.୩ ନିୟୁତ, କିନ୍ତୁ ଏହି ଦେଶର ଜନସଂଖ୍ୟାର ୬୩% ଏବେ ମଧ୍ୟ ଦାରିଦ୍ର୍ୟ ସୀମାରେଖା ତଳେ ବାସ କରୁଛନ୍ତି। କିନ୍ତୁ ସ୍ବଜିଲ୍ୟାଣ୍ଡର ରାଜା ମସ୍ବାତି-ତୃତୀୟ ବିଳାସପୂର୍ଣ୍ଣ ଜୀବନ ଅତିବାହିତ କରୁଛନ୍ତି ଏବଂ ତାଙ୍କର ଧନ ମଧ୍ୟ ଦିନକୁ ଦିନ ବୃଦ୍ଧି ପାଇବାରେ ଲାଗିଛି।
ଏହି ଦେଶରେ ପ୍ରତିବର୍ଷ ଅଗଷ୍ଟ-ସେପ୍ଟେମ୍ବର ମାସରେ ରାଣୀଙ୍କ ମାତା ଲୁଦଜିନିଙ୍କ ରାଜ ଗ୍ରାମରେ 'ଉମହାଲାଙ୍ଗା ସେରେମାନି' ପର୍ବ ଅନୁଷ୍ଠିତ ହୋଇଥାଏ, ଯେଉଁଥିରେ ୧୦,୦୦୦ ରୁ ଅଧିକ କୁମାରୀ ବାଳିକା ଏବଂ ଝିଅ ସାମିଲ ହୋଇଥାନ୍ତି। ଏହି ପର୍ବରେ କୁମାରୀ ଝିଅମାନେ ରାଜାଙ୍କ ଆଗରେ ନାଚନ୍ତି | ନ୍ୟାସନାଲ୍ ଜିଓଗ୍ରାଫିକ୍ ରିପୋର୍ଟ ଅନୁଯାୟୀ, ଏହି ଝିଅମାନଙ୍କ ମଧ୍ୟରୁ ହିଁ ରାଜା ତାଙ୍କର ନୂତନ ରାଣୀ ବାଛିଛନ୍ତି।
ଇସୱାତିନିର ରାଜା ମସ୍ବାତି-ତୃତୀୟ ଏପ୍ରିଲ ୧୯୮୬ ରେ କ୍ଷମତା ଗ୍ରହଣ କଲେ। ସେତେବେଳେ ତାଙ୍କର ବୟସ ମାତ୍ର ୧୮ ବର୍ଷ ଥିଲା | ସେତେବେଳେ ସେ ଦୁନିଆର ସବୁଠାରୁ କନିଷ୍ଠ ଶାସକ ଥିଲେ। ରାଜା ମସ୍ବାତି-ତୃତୀୟ ଏପର୍ଯ୍ୟନ୍ତ ୧୫ ଥର ବିବାହ କରିଛନ୍ତି, ତାଙ୍କର ୨୩ଜଣ ସନ୍ତାନ ଅଛନ୍ତି। ତେବେ କେବଳ ତାଙ୍କର ପ୍ରଥମ ଦୁଇ ପତ୍ନୀଙ୍କୁ ରାଜକୀୟ ମାନ୍ୟତା ମିଳିଛି।
୨୦୧୫ ରେ, ରାଜା ମସ୍ବାତୀ-ତୃତୀୟ ମଧ୍ୟ ଭାରତ-ଆଫ୍ରିକା ଶିଖର ସମ୍ମିଳନୀରେ ଭାଗ ନେବାକୁ ଭାରତ ଆସିଥିଲେ। ରାଜା ମାସ୍ବତୀ-ତୃତୀୟ ୧୫ ପତ୍ନୀ, ପିଲା ଏବଂ ୧୦୦ ସେବକଙ୍କ ସହିତ ଆସିଥିଲେ। ତାଙ୍କୁ ଦିଲ୍ଲୀର ଏକ ପଞ୍ଚ ତାରକା ହୋଟେଲରେ ରଖାଯାଇଥିଲା ଯେଉଁଥିରେ ତାଙ୍କ ପାଇଁ ୨୦୦ ରୁମ୍ ବୁକ୍ କରାଯାଇଥିଲା।
